Diari Oficial de la Generalitat Valenciana


Sumari del DOGV 6249, del 20-04-2010 (2010/4196)

Notificació de la sentència dictada en el judici verbal de desnonament per falta de pagament número 668/2009.
-------------------------------------------------------------------------------------------------------------

### Dades del document

Número de DOGV
:   6249

Data del DOGV
:   20-04-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/4196


Organisme emissor
:   Jutjat de Primera Instància Número 4 de Castelló de la Plana

Tipus de document
:   Edicte

Notificació de la sentència dictada en el judici verbal de desnonament per falta de pagament número 668/2009. [2010/4196]  
Judici verbal (desnonament per falta de pagament) 000668/2009-G   
Demandant: Gregoria Baz Márquez.  
Procuradora: María Ramos Año.   
Demandat: Adrián Dodoi, Sabina Auna Dodoi i Cornelia Carpovici. Procurador: -   
Alexandre Ros Ros, secretari d'aquesta ciutat i partit, faig saber:   
Que en el judici a què s'ha fet referència més amunt s'ha dictat la sentència de data 31 de març de 2010, que té l'encapçalament i la dispositiva que literalment són com segueix:   
«Sentència número 55/2010   
Castelló de la Plana, 31 de març de 2010   
Víctor Calatayud Chollet, magistrat jutge del Jutjat de Primera Instància número 4 de Castelló de la Plana, he vist les actuacions de judici verbal per desnonament d'habitatge i reclamació de rendes, promogut per Gregoria Baz Márquez, contra Adrian Dodoi, Sabina Alina Dodoi i Corenlia Carpovici, i dicte sentència en els termes següents:   
Dispositiva  
Estime de forma íntegra la demanda interposada per la procurador María Ramos Año, en nom i representació de Gregoria Baz Márquez, contra Adrian Dodoi, Sabina Auna Dodoi i Corenlia Carpovici:   
1. Declare resolt per falta de pagament de les rendes i quantitats assimilades el contracte d'arrendament que lligava les parts i que tenia per objecte l'habitatge situat a Castelló de la Plana, avinguda d'Almassora, número 33, 3a, porta 7.   
2. Condemne la demandada a sotmetre's a aquesta resolució i a deixar lliure, vacu i a disposició de la part actora l'immoble esmentat. S'assenyala a aquest efecte el dia 4 de maig de 2010, a les 09.30 hores, perquè es procedisca al llançament.   
3. Condemne els demandats a pagar a l'actora la suma de huit mil mil huit-cents seixanta-dos euros i dos cèntims en concepte de rendes impagades i quantitats assimilades, més rendes que vencen quantitats assimilades que es produïsquen, fins al lliurament de la possessió de la finca, i els interessos vençuts i que vencen.   
4. Condemne la part demandada al pagament de les costes processals causades.   
Notifiqueu aquesta resolució a les parts en els termes acordats, i advertiu-los que s'hi pot interposar un recurs d'apel·lació, que es prepararà mitjançant un escrit adreçat a aquest Jutjat dins del termini de cinc dies hàbils des que es notifique i amb els requisits de l'article 457 de la Llei d'Enjudiciament Civil, havent de constituir el dipòsit exigit per la disposició addicional 15a de la Llei Orgànica del Poder Judicial, introduïda per la Llei Orgànica 1/2009, de 3 de novembre.   
Expediu un certificat d'aquesta resolució i uniu-lo a les actuacions, i incloeu l'original en el llibre de sentències.   
Aquesta és la meua sentència, que pronuncie, mane i firme».   
Atés que es desconeix el domicili o la residència actuals de l'entitat demandada Sabina Alina Dodoi i Cornelia Carpovici, de conformitat amb el que disposa l'article 497 de la Llei 1/2000, d'Enjudiciament Civil, ha ordenat la publicació d'aquest edicte en el Diari Oficial de la Comunitat Valenciana, per a portar a efecte la diligència de notificació de la sentència esmentada.   
Castelló de la Plana, 31 de març de 2010.- El secretari: Alexandre Ros Ros.